时间:2016-08-13 16:42:09 来源:德宏团结报
Htaifung“Tan-nyi”wahkya hkra nna, Lengho ginwang Mantung gat mare hta agajong sha“8.05”marang moru tsin-yam hkrum sha nga ai. Tsin-yam shara na shawa masha a nga pra lam go mungdo pati rapdo, mungdo asuya ningbo ningla ni a masin hta machyi hkra nga ai. Shata 8 pro 5 ya shani ko nna pro 6 ya shani du, mungdo mu madu ningtau, mungdo up Kung Gyin Jin go dai shaloi jang mungdo ,ginwang an seng ang lit gun masha ni hpe woi lang nna Mantung gat mare Na-mung mare salang rapdo, Ta shu jai gahtong, Jangpa gahtong ko sa du nhtom, tsin-yam hkre hkrang lam sa matsun u ai.
Shata 8 prob 5 ya jahpot hkying 3 daram hta, Lengho ginwang hta marang gaba htu nna, Mangtung gat mare na Tapa jai, Jangpa, Gyi htu hpo, Ma gya jai gahtong hta bum nur gyi nna, hkaina pa ni hte ga-up kau ya, shawa masha ni a modo ga-up kau, n-gu re hkai nmai hte bum nta ni mung hka e jahten shaza hkra kau ya rai nga ai.
Tsin-yam shara hta, Kung Gyin Jin lajin ai, atsang shagu na pati rapdo, asuya n i tsin-yam byin ai lam lawan jep yu nna, shawa masha ni a sum hkrum mat ai lam ni matsing, hkye hkrang ya ai hpe hkye hkrang rai nna, shawa masha ni a nga pra lam hta na ruyak manghkang ni atsom hparan gaja rai na. Dai hte rau,yong go tsin-yam htang maja lam hpe myit nmai shanu kau ai.Jangpa gahtong go ndai lang tsin-yam grau na-du ai shara re, Kung Gyin Jin go bum nta lim mat ai shawa masha ni a nta ko sa du nna atsom sa san yu ai hpang, myit n-gun mung sa jo da sai.
Kung Gyin Jin lajin dat ai, atsang shagu na pati rapdo asuya ni tinang gon hkang ai shara na tsin-yam mu hpe azin ayang di hkan jep yu, garum madi shado ya ai ko sa madi shado, run kau ya na zon re hpe go run kau, tsin-yam bai byin wa na hpe mung htang maja ya ai nga u ai.
zho_Hans kac_Latn kac_Latn kac_Latn kac_Latn